Lav et referat af nedenstående tekst:

Tekst:
Når eleverne på Klokkerholm Skole skal på toilet, har de været vante til, at de måtte helt ud i gården. De gamle toiletter på skolen var nemlig i så dårlig stand, at flere elever holdt sig til de kom hjem for at undgå de uhumske faciliteter. Men mandag blev der lavet om på det. Skoleleder, Helle Faber, kunne nemlig indvie nye toiletter til skolens elever. - Det er jo helt fantastisk. Det er et stykke arbejde, vi har ventet på i rigtig mange år. Både skolebestyrelsen og elevrådet har i over 10 år kæmpet for at få renoveret toiletterne, siger Helle Faber. De toiletter, der var der før, var tilbage fra dengang skolen blev bygget i 1956, og det var selvsagt nogle glade elever, der var mødt op til indvielsen. - Det er jo rigtig dejligt. De gamle toiletter var meget ringe. Der var hul i gennem dørene, så pedellerne havde sat plader foran. Nogle af toiletterne kunne næsten ikke skylle ud til sidst, forklarer Mille Fischer Hovaldt, som går i 8.b på Klokkerholm Skole. I første omgang er det kun eleverne i indskolingen og på mellemtrinnet, der får glæde af de nye toiletter. Men der er også nye toiletter på vej til udskolingen.

Referat:
Skolebestyrelsen og elevrådet på Klokkerholm Skole har i over 10 år kæmpet for at få nye toiletter. Mandag kunne de første elever på skolen endelig indvie de nye faciliteter.